open-index/open-wikipedia-markdown huggingface dataset:
თურქეთის შეიარაღებული ძალები

**თურქეთის შეიარაღებული ძალები** (), თურქეთის რესპუბლიკის სამხედრო ძალები არიან. ისინი შეიარაღებულნი არმიის, საზღვაო ფლოტის (საზღვაო საჰაერო და საზღვაო ქვეით), და საჰაერო ძალებისგან. ჟანდარმერია და სანაპირო დაცვა მშვიდობიანი პერიოდის განმავლობაში შიდა უსაფრთხოების ძალების კომპონენტებად ფუნქციონირებენ, და შესაბამისად არმიასა და საზღვაო ძალებს ემორჩილებიან. ომის დროს, მათ ორივე — კანონდაცვითი და სამხედრო ფუნქცია აქვთ. თურქეთის პრეზიდენტი, სამხედრო ხელმძღვანელია

2006 წლის 28 აგვისტოდან, თურქეთის შეიარაღებული ძალების გენერალიტეტს გენერალი იაშარ ბუიუქანითი ხელმძღვანელობს.

## ლიტერატურა 
*
*Gareth Jenkins, 'Power and unaccountability in the Turkish security forces,' Conflict, Security, and Development, Volume 1, Issue 1.

## რესურსები ინტერნეტში 
* www.msb.gov.tr 
* www.tsk.tr
* www.kkk.tsk.tr 
* www.dzkk.tsk.tr 
* www.hvkk.tsk.tr 
* www.harpak.edu.tr 
* www.jandarma.gov.tr
* www.sahilguvenlik.gov.tr
* Bosphorus Naval News
* www.gaziler.org.tr

## შენიშვნები
## სქოლიო
კატეგორია:თურქეთის შეიარაღებული ძალები
ალფონსო I (ასტურია)

**ალფონსო I კათოლიკე** () (გ. 757) — ასტურიის მეფე 739-757 წლებში.

ალფონსო ღვთისმიერი და გულადი ადამიანი იყო. როდესაც იგი მეფე გახდა, მან გააფართოვა თავისი სამლობელოები: ასტურიას შეუერთა მთელი ზღვისპირეთი ბასკების მიწამდე, გადაკვეთა მთები და სამხრეთით ქალაქი ლუგო აიღო. შემდეგ ვაჟთან ფრუელასთან ერთად დაიპყრო მიწები მინიოსა და დუეროს შორის. სწრაფი თავდასხმებით ალფონსო ანადგურებდა მუსულმანებს და აოხრებდა მათ მიწებს, ქრისტიანები ჩრდილოეთით გადაყავდა და ასახლებდა დაპყრობილ ქალაქებში, ძალაუფლების გასამტკიცებლად. თავისი დაუღალავი ქმედებებით, რაც ქალაქების დაარსებასა და ეკლესიების მშენებლობაში გამოიხატა, მან ხალხის და სამღვდელოების სიყვარული დაიმსახურა.

## რესურსები ინტერნეტში 
* ასტურიის მეფეები 718-914 წწ.
* 
* Астурия 

კატეგორია:გარდაცვლილი 757
ალფონსო II (ასტურია)

**ალფონსო II უბიწო** (; დ. დაახლ. 760 — გ. 20 მარტი, 842) — ასტურიის მეფე 791–842 წლებში ფრუელა I-ის ვაჟი.

ალფონსოს ამგვარი მეტსახელი ქორწინებამდე უბიწო ცხოვრების გამო ერგო. იგი გულადი მეომარი და ღვთისმოსავი კაცი იყო. მისი მოღვაწეობა ესპანეთისთვის იმდენად მნიშვნელოვანია, რომ მას შეიძლება ასტურიის სამეფოს ნამდვილი დამაარსებელი ვუწოდოთ. ქრისტიანული მატიანეები გვამცნობენ ალფონსოს მრავალი ლაშქრობების შესახებ არაბების წინააღმდეგ. მან გაიმარჯვა ლუგოსთან ბრძოლაში და მუსულმანებს მთელი გალისია და დასავლეთ ზღვისპირეთი ტახოს შესართავამდე წაართვა. მან ბოლო მოუღო შეგუების პოლიტიკას, რომელსაც მისი წინამორბედები მისდევდნენ და ესპანელებში გააღვივა რელიგიური სულისკვეთება, რომელიც არ ჩამქრალა მრავალი საუკუნის მანძილზე.

## რესურსები ინტერნეტში 
* ასტურიის მეფეები 718-914 წწ.
* 
* 

კატეგორია:დაბადებული   760
კატეგორია:გარდაცვლილი  20 მარტი
კატეგორია:გარდაცვლილი 842
ვლადიმერ გარაყანიძე

thumb|ვლადიმერ გარაყანიძე
**ვლადიმერ გარაყანიძე** (დ. 13 მარტი, 1900, ქ. ჟუკოვსკი, — გ. 7 მარტი, 1971) — პირველი ქართველი ჰაერნაოსანი.

გარაყანიძეზე ბიოგრაფიული ცნობები მწირია. სწავლობდა მოსკოვის კონსერვატორიაში და მოსკოვის უნივერსიტეტის ფიზიკა-მათემატიკის ფაკულტეტზეარსებობს ინფორმაცია საგაზეთო სტატიებიდან მის მიერ განხორციელებული ფრენის შესახებ. ერთ-ერთი ცნობით, 1927 წ. 22 იანვარს ვლადიმერ გარაყანიძემ სტარტი აიღო მოსკოვიდან ხელნაკეთი, 300 მ³ მოცულობის აეროსტატით. მას ჩაფიქრებული ჰქონდა ქ. გორკიში გადაფრენა. ეს გზა პილოტს სავარაუდოდ ერთი დღის განმავლობაში უნდა დაეფარა. ბურთს გონდოლა არ ჰქონდა. გარსზე მიაბეს თოკები და ზედ ხის ფიცარი საბავშვო საქანელას მსგავსად. პილოტი ამ ფიცარზე უნდა მჯდარიყო -17°C ყინვაში. თუმცა პილოტი არ ჩამოფრენილა არც იმ საღამოს, და არც შემდეგ დღეს. 24 იანვარს ფრენის მარშრუტზე დაიწყეს გაყინული ჰარნაოსნის სხეულის ძებნა, რომელიც უშედეგოდ დასრულდა.

გარაყანიძის ბედი ერთი კვირის შემდეგ გაირკვა. პილოტი მოყოლილა ძლიერ საჰაერო ნაკადში, რომელმაც იგი სხვა მიმართულებით წაიყვანა. ფრენა მიმდინარეობდა სრულ ნისლში და დასრულდა ჩრდილოეთის დვინის გუბერნიაში 702 კმ-ის მოშორებით სტარტის ადგილიდან. მიყრუებული სოფლის მცხოვრებლებს, სადაც მას დაჯდომა მოუხდა, გაზეთ „კავკაზის“ ცნობით, ის ციდან ჩამოფრენილი „ანტიქრისტე“ ჰგონებიათ. დაჯდომის ადგილიდან უახლოეს რკინიგზის სადგურამდე, სადაც ტელეგრაფი იყო, გარაყანიძე კიდევ ოთხი დღე-ღამე მარხილებით მიდიოდა. დაკეცილი აეროსტატი მან უვნებლად თან წამოიღო.

მოსკოვის გაზეთი „Известия“ ამასთან დაკავშირებით წერდა: „გუშინ გახდა ცნობილი, რომ ამხ. გარაყანიძემ თავისი ფრენით დაამყარა სპორტული ჰაერნაოსნობის მსოფლიო რეკორდი“.  მომავალში გარაყანიძე ამ ინციდენტის გახმაურების წყალობით ცნობილი ჰაერნაოსანი გახდა. მას შესრულებული აქვს მრავალი სარეკორდო ფრენა სითბურ აეროსტატებზე, მათ შორის იალბუზის მწვერვალზე დაჯდომა. 

## ტრივია
გარაყანიძის ერთ-ერთი მოსწავლეთაგანი იყო ახალგაზრდა ყმაწვილი სახელად სერგეი კოროლიოვი, მომავალში — საბჭოთა კოსმონავტიკის ფუძემდებელი.

## რესურსები ინტერნეტში
*ცნობები გარაყანიძეზე ქართული ჰაერნაოსნობის ისტორიაში

## სქოლიო
კატეგორია:ქართველი მფრინავები
კატეგორია:დაბადებული 13 მარტი
კატეგორია:დაბადებული 1900
კატეგორია:გარდაცვლილი 7 მარტი
კატეგორია:გარდაცვლილი 1971
კატეგორია:წითელი ვარსკვლავის ორდენის კავალრები
ალფონსო III (ასტურია)

**ალფონსო III დიდი** (; დ. 848 — გ. 20 დეკემბერი, 912) — ასტურიის მეფე 866–910 წლებში. ორდონიო I-ის ვაჟი. იქორწინა ხიმენაზე.

## ბიოგრაფია 
ალფონსო 14 წლის იყო, როდესაც მამა გარდაეცვალა და დიდებულებმა იგი მეფედ გამოაცხადეს. გრაფ ფრუელას სურდა ახალგაზრდა მეფისთვის ტახტის წართმევა, მაგრამ დიდებულები ალფონსოს ერთგულები დარჩნენ. ფრუელა მოკლეს, ხოლო ალფონსო მეფედ აკურთხეს. მისი 44-წლიანი მართველობის პერიოდში ასტურია გაძლიერდა. მან გააფართოვა თავისი სამფლობელო, შემოიერთა მიწები დუერომდე, დაასახლა იქ კოლონისტები და განამტკიცა წესრიგი. მისი მმართველობის პერიოდში ბევრი ციხესიმაგრე და ეკლესია აშენდა. აღმოსავლეთიდან ქვეყნის დასაცავად მან გაამაგრა ბურგოსი, ხოლო ნორმანებისგან დასაცავად მან ააშენა ზღვისპირეთში ციხე განსო. 900 წელს ოთხდღიან სამორის ბრძოლაში მეფემ დაამარცხა 60 000-იანი არაბული ჯარი. დახოცილი არაბების თავები სამორის ციხეზე გამოკიდეს. 

მიუხედავად წარმატებებისა, მას უწევდა აჯანყებების ჩახშობა. მისი შვილი გარსია 880 წელს აუჯანყდა, მაგრამ მამამ დაამარცხა და დააპატიმრა. მალე დედამისმა, რომელიც შვილის მხარეს იყო, დიდებულების მეშვეობით მოაწყო შეთქმულება, რომელშიც ორი უმცროსი შვილიც იყო გახვეული. ქვეყანაში სამოქალაქო ომი დაიწყო. 910 წელს ალფონსო მისმა შვილებმა დაამარცხეს და აიძულეს გარსიას სასარგებლოდ უარი ეთქვა ტახტზე. ქვეყანა სამად გაიყო, გარსიას ერგო მთებში გამაგრებული მხარე ლეონი, ორდონიოს გალისია, ხოლო ფრუელას ასტურია.

## ლიტერატურა 
* Рыжов, K. (1999). *Энциклопедия - Все монархи мира - Западная Европа*. Вече, Москва. ISBN 5-7838-0374-X

კატეგორია:ლეონის მეფეები
კატეგორია:გალისიის მეფეები
კატეგორია:დაბადებული 848
კატეგორია:გარდაცვლილი   20 დეკემბერი
კატეგორია:გარდაცვლილი 912
მარტი 2008

**მარტი 2008** ნაკიანი წლის მესამე თვეა. დაიწყო შაბათს და დამთავრდა 31 დღის შემდეგ ორშაბათს.

## პორტალი:ახალი ამბები 
|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}

|}
2008
03
აპრილი 2008

**აპრილი 2008** ნაკიანი წლის მეოთხე თვეა. დაიწყო სამშაბათს და დამთავრდა 30 დღის შემდეგ ოთხშაბათს.

## პორტალი:ახალი ამბები 
2008
04
მსოფლიო კოორდინირებული დრო

**მსოფლიო კოორდინირებული დრო** ( — UTC, *უნივერსალური კოორდინირებული დრო*) — მაღალი სიზუსტის ატომური დროის სტანდარტი, სამოქალაქო დროის საფუძველი. ატომური დროისგან განსხვავდება წამის მთელი ოდენობით, ხოლო UT1-სგან წილადი ოდენობით.

UTC შემოღებულ იქნა მოძველებული გრინვიჩის შუალედური დროის (GMT) ნაცვლად. დროის ახალი საზომი UTC შემოღებულ იქნა, GMT საზომის არათანაბარობის გამო, რაც გამოწვეული იყო დედამიწის დღე-ღამური ბრუნვით. UTC საზომი დაფუძნებულია ატომური დროის თანაბარ საზომზე (TAI) და უფრო მოსახერხებელია სამოქალაქო მოხმარებისთვის.

იმის გამო, რომ UTC-სა და UT1-ს შორის სხვაობა არ აღემატება 0,9 წმ-ს, შესაძლებელი უფრო ფართო გაგების ტერმინის ხმარება - მსოფლიო დრო (UT), თუ რა თქმა უნდა მაღალი სიზუსტის საჭიროება არ არსებობს. თანამედრო ყოფაში, როდესაც წამის წილადი ოდენობა უმნიშვნელოა, გრინვიჩის შუალედური დრო (GMT) შეიძლება განვიხილოთ UTC-ის ან UT1-ის ექვივალენტად. სხვა შემთხვევაში, როდესაც UTC-სა და UT1-ს შორის სხვაობა არსებითია, გრინვიჩის შუალედური დროის (GMT) გამოყენებას ერიდებიან. აღსანიშნავია, რომ UTC დრო არ იცვლება ზამთარ-ზაფხულობით.

## რესურსები ინტერნეტში 
* BIPM UTC/TAI დროის სერვერი
* thetimeNOW — მიმდინარე დრო ყველა სასაათო სარტყელში
* 
* 

კატეგორია:დრო
Five Miles Out

***Five Miles Out*** — მაიკ ოლდფილდის მეშვიდე სტუდიური ალბომი, რომელიც გამოვიდა 1982 წელს. ამ ალბომის თავისებურება ის არის, რომ იგი ყველაზე ახლოს არის პროგრესული როკის ჟანრთან და სწორედ მასში არის გამოყენებული მაიკის რამდენიმე ვოკალური პარტია (ოლდფილდი საკმაოდ იშვიათად მღერის საკუთარ კომპოზიციებში).

## სიმღერების სია 
### მხარე 1
# Taurus II (მაიკ ოლდფილდი) – 24:43
### მხარე 2
# Family Man (ოლდფილდი/ტიმ კროსი/რიკ ფენი/მაიკ ფრაი/მეგი რეილი/მორის პერტი) – 3:45
# Orabidoo (ოლდფილდი/კროსი/ფენი/ფრაი/რეილი/პერტი) – 13:03
# Mount Teidi (ოლდფილდი) – 4:10
# Five Miles Out (ოლდფილდი) – 4:16

## 2013 წლის ხელახალი გამოცემა 
2013 წლის 2 სექტემბერს Mercury Records-მა გამოსცა *Crises*-ის და *Five Miles Out*-ის რემასტერები. უკანასკნელი გამოვიდა, როგორც ერთი დისკი, გრამფირფიტა და 2CD/DVD დელუქს ვერსია. გამჭვირვალე ყვითელი გრამფირფიტა გამოიცა 500 ასლის ოდენობით. DVD-ზე შეტანილია ვიდეოები BBC-ის გადაცემიდან *Six Fifty Five* (28 ივლისი 1982).

### სიმღერების სია
#### დისკი 1 
# Taurus II (2013 წლის რემასტერი) – 24:45
# Family Man (2013 წლის რემასტერი) – 3:45
# Orabidoo (2013 წლის რემასტერი) – 13:03
# Mount Teidi (2013 წლის რემასტერი) – 4:10
# Five Miles Out (2013 წლის რემასტერი) – 4:22
# Waldberg (The Peak) – 3:27
# Five Miles Out (დემო) – 4:10

#### დისკი 2 
; კონცერტი კელნში, 6 დეკემბერი 1982, ტურნე Five Miles Out 
# Tubular Bells Part One – 23:12
# Sheba – 4:22
# Mirage – 5:37
# Family Man – 3:45
# Taurus II – 25:32
# Mount Teidi – 4:21
# Five Miles Out – 7:23
# Guilty – 5:38

#### დისკი 3 - DVD 
; 5.1 მოცულობითი მიქსი
# Taurus II – 24:45
# Family Man – 3:45
# Orabidoo – 13:03
# Mount Teidi – 4:10
# Five Miles Out – 4:22

; ვიდეოები
# Five Miles Out – 4:13 (პრომო ვიდეო)
# Mistake (გადაცემა *Six Fifty Five*)
# Five Miles Out (გადაცემა *Six Fifty Five*)

## ჩარტები 
### ყოველკვირეული ჩარტები 
### წლის საბოლოო ჩარტი
## სერტიფიცირებები და გაყიდვები 
## რესურსები ინტერნეტში
* ინფორმაცია საიტზე Tubular.net

## სქოლიო 
კატეგორია:მაიკ ოლდფილდის ალბომები
კატეგორია:1982 წლის ალბომები
კატეგორია:Virgin Records-ის ალბომები
ლიხნი

**ლიხნი** () — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში, ზღვის დონიდან 50 მ სიმაღლეზე, გუდაუთიდან 5 კმ-ში. შუა საუკუნეების ქართულ წყაროებში ეწოდება ზუფუ, ასევე ცნობილია მისი თურქული სახელწოდებები: სოუქსუ ან სუუქსუ. ლიხნის ტერიტორიაზე არსებობს ორი მღვიმე.

## ეტიმოლოგია 
ლიხნი მეგრული წარმოშობის სიტყვაა და ნიშნავს „*ვაზის მაღლარს*“. წინა სახელი „ზუფუც“ მეგრულია და „*უხვად მდინარეს*“ – „*წყლის უხვად მოსკდომას*“ ნიშნავს. XIX საუკუნის დასაწყისში სახელწოდება ჩაანაცვლა გიორგი შარვაშიძის მიერ დარქმეულმა სახელმა სოუქსუ/სუუქსუმ, რომელიც თურქულად ნიშნავს „*ცივ წყალს*“.

## ისტორია
სოფელი ისტორიულად აფხაზეთის მთავრების საზაფხულო რეზიდენცია იყო. XVII ს. დასაწყისიდან აფხაზეთში დაწინაურდა შარვაშიძეთა ფეოდალური სახლი, რომელმაც შეძლო აფხაზ ფეოდალთა შეკავშირება და აფხაზეთის ოდიშისაგან გამოყოფა. ამიერიდან შარვაშიძეები მთავრის ტიტულით მართავდნენ აფხაზეთს, რომლის ცენტრი შეიქმნა ზუფუ (ლიხნი). ამის გამო, ილორის წმინდა გიორგის ხატის ლევან დადიანისეულ წარწერაში (1651) ლიხნელ აფხაზებს „ზუფუარები“ ეწოდებათ:

შერვაშიძეების სასახლის ნანგრევები|300პქ|მინი
300პქ|მინი
ვახუშტი ბაგრატიონი აფხაზეთის პოლიტიკურ ცენტრად ასახელებს ზუფუს, რომელიც იმავე სახელწოდების მდინარის პირას მდებარეობს. ვახუშტის მიხედვით ზუფუ მცირე ქალაქია, სახლი და სამყოფელი შერვაშიძეთა, რომლებიც აფხაზეთის მთავრები არიან. მდინარე ზუფუს ახლა ხიფსთა ეწოდება, ხოლო დასახლებულ პუნქტს – ლიხნი.

XIX საუკუნის დასაწყისში აფხაზეთის მთავარმა გიორგი ჩაჩბა შარვაშიძემ დასახლებას სახელწოდება შეუცვალა და მას სოუქსუ უწოდა, რაც თურქულად ცივ წყალს ნიშნავს. 1863 წლამდე ლიხნი აფხაზეთის ადმინისტრაციულ ცენტრს წარმოადგენდა.

სოფელი ლიხნი საერთოაფხაზური სამხედრო დემოკრატიის ტრადიციული ცენტრი იყო. სწორედ აქ იკრიბებოდნენ აფხაზები ისტორიულად, საუკუნეთა განმავლობაში და წყვეტდნენ უმნიშვნელოვანეს საკითხებს. პირველი დიდი სახალხო შეკრება ლიხნში 1861 წელს გაიმართა, რომელიც შემდეგ ანტირუსულ აჯანყებაში გადაიზარდა. ბოლო შეხვედრა კი აფხაზეთის ომის წინ — 1989 წელს, 18 მარტს გაიმართა, რომელზედაც აფხაზეთისთვის საბჭოთა სოციალისტური რესპუბლიკის სტატუსის დაბრუნების საკითხი დააყენეს. ამ ინიციატივას არც სსრკ-ს ცენტრალურმა ორგანოებმა დაუჭირეს მხარი და არც საქართველომ. შეკრებაზე დაახლოებით 30 ათასი აფხაზი შეგროვდა (სხვა მონაცემებით — დაახლოებით 50-60 ათასი ადამიანი).

## დემოგრაფია
## ისტორიული ძეგლები 
აქ მდებარეობს რამდენიმე მნიშვნელოვანი ისტორიული ძეგლი — X საუკუნის ღვთისმშობლის ეკლესია და ჩაჩბა-შერვაშიძეების ორსართულიანი სასახლის ნანგრევები. სასახლე დაინგრა რუსეთის ხელისუფლების ბრძანებით 1866 წლის აჯანყების შემდეგ, მათ მიერ სოფელში მოწყობილი ეგზეკუციისას. აბაანთას ციხე (VII ს.) მდებარეობს სოფლის განაპირას მდ. ხიფსთას მარცხენა სანაპიროზე.

## ლიტერატურა 
* Очерки из истории Грузии, Абхазия с древнейших времен до наших дней, Издательство ИНТЕЛЕКТИ, Тбилиси, 2009, ст. 7, 202.
* Л. Г. Хрушкова, Лыхны. Средневековый дворцовый комплекс в Абхазии. — М.: 1998.
* З. В. Анчабадзе, Из истории средневековой Абхазии (VI- XVII вв.) 1959
* И. Г. Антелава, Очерки по истории Абхазии XVII- XVIII веков, 1949

## სქოლიო
კატეგორია:გუდაუთის მუნიციპალიტეტის სოფლები
Discovery (მაიკ ოლდფილდის ალბომი)

***Discovery*** — მაიკ ოლდფილდის მეცხრე სტუდიური ალბომი, რომელიც გამოვიდა 1984 წელს. ეს არის მუსიკოსის მეცხრე სტუდიური დისკი, რომელიც ჩაიწერა შვეიცარიაში, სადაც მუსიკოსი დროებით ცხოვრობდა. ამის მიზეზი იყო ინგლისში არსებული მაღალი გადასახადები.

## სიმღერების სია 
### მხარე 1
# To France – 4:37
# Poison Arrows – 3:57
# Crystal Gazing – 3:02
# Tricks of the Light – 3:52
# Discovery – 4:35
### მხარე 2
# Talk About Your Life – 4:24
# Saved by a Bell – 4:39
# The Lake – 12:10

### 2016 წლის დელუქს გამოცემა
'*დისკი 1 - *Discovery* - რემასტერი**

# To France
# Poison Arrows
# Crystal Gazing
# Tricks of the Light
# Discovery
# Talk About Your Life
# Saved by a Bell
# The Lake
# To France (ვრცელი ვერსია) (დამატებითი სიმღერა)
# In the Pool (დამატებითი სიმღერა)
# Bones (დამატებითი სიმღერა)
# Afghan (დამატებითი სიმღერა)
# Tricks of the Light (ინსტრუმენტული) (დამატებითი სიმღერა)

სიმღერები 9-11 აღებულია 12" სინგლიდან To France. სიმღერები 12-13 აღებულია სინგლის Tricks of the Light B-მხარიდან.

**დისკი 2 - *The 1984 Suite***

# To France
# The Lake
# The Killing Fields (Main Theme)
# Étude
# The Royal Mile (Re-discovered track)
# Zombies (Halloween Special) (Poison Arrows-ის ვერსია ახალი ვოკალით)
# Discovery

**დისკი 3 - DVD*'

**The 1984 Suite* - 5.1 ვერსია
*პრომო ვიდეოები
** To France
** Tricks of the Light
** Étude

## ჩარტები 
T

### სერტიფიცირებები 
## რესურსები ინტერნეტში
* ინფორმაცია საიტზე Tubular.net

## სქოლიო 
კატეგორია:მაიკ ოლდფილდის ალბომები
კატეგორია:1984 წლის ალბომები
კატეგორია:Virgin Records-ის ალბომები
The Killing Fields (ალბომი)

***The Killing Fields*** — მაიკ ოლდფილდის მიერ ჩაწერილი მეათე სტუდიური ალბომი, რომელშიც შეტანილია მის მიერ ფილმისთვის „მკვლელი მინდვრები“ დაწერილი მუსიკა. მიუხედავად იმისა, რომ მანამდე ოლდფილდის მუსიკა გამოიყენებოდა სხვადასხვა ფილმში, ეს იყო მისი პირველი მთლიანი ალბომი, რომელიც სპეციალურად ფილმისთვის დაიწერა. ფილმი ბრიტანული დრამაა, რომელიც ეფუძნება ორი ჟურნალისტის კამბოჯაში მოგზაურობას.

საუნდტრეკის ორკესტრირება ეკუთვნის დევიდ ბედფორდს.

## სიმღერების სია 
### მხარე 1
# Pran's Theme – 0:44
# Requiem for a City – 2:11
# Evacuation – 5:14
# Pran's Theme 2 – 1:41
# Capture – 2:24
# Execution – 4:47
# Bad News – 1:14
# Pran's Departure – 2:08
### მხარე 2
# Worksite – 1:16
# The Year Zero – 0:28 (დევიდ ბედბორდი)
# Blood Sucking – 1:19
# The Year Zero 2 – 0:37
# Pran's Escape / The Killing Fields – 3:17
# The Trek – 2:02
# The Boy's Burial / Pran Sees The Red Cross – 2:24
# Good News – 1:46
# Étude (ფრანცისკო ტარეგა, არანჟირება - მაიკ ოლდფილდი) – 4:37

### 2016 წლის რემასტერი 
# Pran's Theme
# Requiem for a City
# Evacuation
# Pran's Theme 2
# Capture
# Execution
# Bad News
# Pran's Departure
# Worksite
# The Year Zero
# Blood Sucking
# The Year Zero 2
# Pran's Escape / The Killing Fields
# The Trek
# The Boy's Burial / Pran Sees the Red Cross
# Good News
# Étude
# Evacuation (სინგლის ვერსია) (დამატება)
# Étude (სინგლის ვერსია) (დამატება)

## სქოლიო 
კატეგორია:მაიკ ოლდფილდის ალბომები
კატეგორია:1984 წლის საუნდტრეკები
კატეგორია:Virgin Records-ის საუნდტრეკები
ალფონსო IV (ლეონი)

მინი|200პქ|ალფონსო IV
**ალფონსო IV ბერი** (; დ. 899 — გ. 933) — ლეონის მეფე 925-931 წლებში. ორდონიო II-ს ვაჟი.

ალფონსო ღვთისმიერი კაცი იყო და არ იყო განწყობილი საერო საქმიანობისთვის. ხუთწლიანი მეფობის შემდეგ იგი ბერად აღიკვეცა და დიდებულებმა მეფედ მისი ძმა რამირო II აღიარეს. ახალმა მეფემ არაბებთან ომი დაიწყო. დატოვა თუ არა მან ლეონი, ალფონსომ ინანა აღკვეცა, დაბრუნდა ლეონში და ხელში ჩაიგდო ძალაუფლება. რამირომ ალყით აიღო ლეონი, აიძულა ძმა დანებებულიყო და დააბრმავა იგი.

## ლიტერატურა 
* Рыжов, K. (1999). *Энциклопедия - Все монархи мира - Западная Европа*. Вече, Москва. ISBN 5-7838-0374-X

## რესურსები ინტერნეტში
კატეგორია:ლეონის მეფეები
კატეგორია:დაბადებული 899
კატეგორია:გარდაცვლილი 933
ალფონსო V (ლეონი)

thumb|right|ალფონსო V (ლეონი)
**ალფონსო V** () — ლეონის მეფე 999—1027 წლებში. ბერმუდო II-ის ვაჟი.

ალფონსოს გამოჰყვა მამის ჭკუა და გააჩნდა ფიზიკური ძალა, რომელიც საჭირო იყო ქვეყანაში წესრიგის დასამყარებლად. მისი მმართველობის დროს შეწყდა მუსულმანთა თავდასხმები ლეონზე და მას მიეცა საშუალება შინაური საქმეებისთვის მიეხედა. მან აღადგინა დანგრეული ეკლესიები, გაამაგრა ქალაქები, კრებდა სასულიერო პირებს და მათთან შეთანხმებით იღებდა ახალ კანონებს. 1020 წელს მან ლეონში მოიწვია დიდი საბჭო, რომელზეც განისაზღვრა ქალაქების უფლებები. მეფობის ბოლო წლებში ალფონსომ მუსლიმებთან ომი დაიწყო და ვისეუს ალყა შემოარტყა.

ერთ ცხელ დღეს იგი აბჯრის გარეშე მიდიოდა მეომართა რიგებში, როდესაც ისრით იქნა მოკლული.

## ლიტერატურა 
* Рыжов, K. (1999). *Энциклопедия - Все монархи мира - Западная Европа*. Вече, Москва. ISBN 5-7838-0374-X

კატეგორია:ლეონის მეფეები
კატეგორია:გარდაცვლილი 1027
კატეგორია:ბრძოლის ველზე დაღუპული მონარქები
ალფონსო V (არაგონი)

**ალფონსო V** (; დ. 1396 — გ. 27 ივლისი, 1458) — არაგონის და სიცილიის მეფე 1416–1458 წლებში. ფერდინანდ I-ისა და ელეანორ ალბუკერკეს ვაჟი. 1415 წელს იქორწინა მარიაზე, კასტილიის მეფის ენრიკე III-ის ასულზე. 

1420 წელს ალფონსო გენუელებს ებრძოდა კორსიკისთვის. მაშინ მას გამოუჩნდა შესაძლებლობა, დროთა განმავლობაში ნეაპოლის გვირგვინიც მოეღო. ნეაპოლის უშვილო დედოფალმა ჟან II-ემ ალფონსოს დახმარება სთხოვა ანჟუს ჰერცოგ ლუის წინააღმდეგ ბრძოლაში, სანაცვლოდ კი შვილებას და გარდაცვალების შემდეგ ნეაპოლის გვირგვინს დაპირდა. ალფონსო დათანხმდა და ოქტომბერში ნეაპოლში ჩავიდა. მალე მეფემ საჰერცოგო კოლაბრია მიიღო და გამოცხადდა დედოფლის მემკვიდრედ. მაგრამ მოგვიანებით ჟანისა და მისი გერის ურთიერთობები დაიძაბა და 1423 წელს, როდესაც ალფონსომ სცადა გადატრიალების მოწყობა და ჟანის დატყვევება, მათ შორის ღია ომი დაიწყო. არაგონელები იტალიიდან განდევნეს და ნეაპოლის მემკვიდრედ ჯერ ლუი ანჟუელი გამოცხადდა, შემდეგ კი მისი ძმა რემე. 

ჟანის გარდაცვალების შემდეგ, 1435 წელს ალფონსომ დაიწყო ომი რენე ანჟუელთან, რომელიც 7 წელი გრძელდებოდა. 1442 წელს იგი დაეუფლა ნეაპოლის სამეფოს და რენეს აიძულა დაეხია. იგი არ იყო კარგი მმართველი, მაგრამ ნეაპოლელები მას კარგად იხსენებდნენ, რადგან მის დროს აღარ იყო სამოქალაქო ომები. ალფონსოს თავის მამულებში ყველაზე მეტად იტალია უყვარდა, ამიტომ იგი ნეაპოლში დასახლდა და დაიახლოვა მეცნიერები და მხატვრები. მან დაარწმუნა ბევრი არაგონელი და სიცილიელი დიდებული, გადმოსახლებულიყვნენ ნეაპოლში. მას უყვარდა ფუფუნება და სახელი გაითქვა სასიყვარულო თავგადასავლებით.

## ლიტერატურა 
* Рыжов, K. (1999). *Энциклопедия - Все монархи мира - Западная Европа*. Вече, Москва. ISBN 5-7838-0374-X

კატეგორია:არაგონის მეფეები
კატეგორია:სიცილიის მეფეები
კატეგორია:დაბადებული 1396
კატეგორია:გარდაცვლილი  27 ივლისი
კატეგორია:გარდაცვლილი  1458
კატეგორია:ნეაპოლის მეფეები
1991 წელი მუსიკაში

__NOTOC__
## მოვლენები 
## ჩამოყალიბებული ჯგუფები
**იხილეთ 1993 წელს ჩამოყალიბებული ჯგუფები*

## დაშლილი ჯგუფები 
**იხილეთ 1993 წელს დაშლილი ჯგუფები*

## აღდგენილი ჯგუფები
*The Knack
*Procol Harum

## ჰიტი სინგლები
კატეგორია:1991 წელი მუსიკაში
ალფონსო IV (არაგონი)

მინი|220პქ|ალფონსო IV, მხატვრის წარმოსახვა
**ალფონსო IV თავმდაბალი** (; დ. 1299 — გ. 24 იანვარი, 1336) — არაგონის მეფე 1327-1336 წლებში. ხაიმე II-სა და ბლანკა ანჟუელის ვაჟი. 1314 წელს იქორწინა ტერეზია ურგელზე, 1329 წელს ელეონორაზე, კასტილიის მეფის ფერდინანდ IVს ასულზე. 

ვინაიდან ალფონსო ორჯერ იყო დაქორწინებული, მან გადაწყვიტა სამეფოს გაყოფა და ერთი ნაწილის გადაცემა თავისი ვაჟისთვის ელეონორასგან, ფერდინანდისთვის. ამ მიზნით მან შექმნა მარკიზატი ტორტოსუ, რომელშიც ვალენსიის ტერიტორიები შევიდა. ვალენსიელთა უკმაყოფილებამ იგი აიძულა გაეუქმებინა მარკიზატი, მაგრამ მან მაინც მისცა ელეონორას არაგონის ქალაქების ნაწილი, რამაც ამ უკანასკნელს დაეხმარა ალფონსოს უფროსი შვილის პედრო IVს წინააღმდეგ ეომა.

## ლიტერატურა 
* Рыжов, K. (1999). *Энциклопедия — Все монархи мира — Западная Европа*. Вече, Москва. ISBN 5-7838-0374-X

კატეგორია:არაგონის მეფეები
კატეგორია:დაბადებული 1302
კატეგორია:გარდაცვლილი 24 იანვარი
კატეგორია:გარდაცვლილი 1336
კატეგორია:ბარსელონის დინასტია
ჯონ ლენონის დისკოგრაფია

აქ წარმოდგენილია ჯონ ლენონის სრული დისკოგრაფია.

## ალბომები 
### სტუდიური ალბომები
### საკონცერტო ალბომები
### კომპილაციური ალბომები
## ბოქს-სეტები
## სინგლი
## მუსიკალური ვიდეოები
## თანამშრომლობები და სხვა ჩანაწერები
## იხილეთ აგრეთვე
* The Beatles-ის დისკოგრაფია

## სქოლიო
ლენონი, ჯონ
კატეგორია:ჯონ ლენონი
ვილჰელმ მარქსი

**ვილჰელმ მარქსი** (; დ. 15 იანვარი, 1863 — გ. 5 აგვისტო, 1946) — გერმანელი იურისტი და პოლიტიკოსი. გერმანიის რაიხსკანცლერი 1923–1925 და 1926–1928  წლებში ვაიმარის რესპუბლიკის დროს.

## რესურსები ინტერნეტში
* ენციკლოპედია „ბრიტანიკა“

კატეგორია:ვაიმარის რესპუბლიკა
კატეგორია:გერმანიის კანცლერები
კატეგორია:გერმანიის რაიხსკანცლერები
კატეგორია:დაბადებული  15 იანვარი
კატეგორია:დაბადებული 1863
კატეგორია:გარდაცვლილი 5 აგვისტო
კატეგორია:გარდაცვლილი 1946
ჰერმან მიულერი

**ჰერმან მიულერი** (; დ. 18 მაისი, 1876 — გ. 20 მარტი, 1931) — გერმანელი პოლიტიკოსი. გერმანიის რაიხსკანცლერი 1920 და 1928–1930  წლებში ვაიმარის რესპუბლიკის დროს.

## რესურსები ინტერნეტში 
* * ბიოგრაფია ფრიდრიხ ებერტის ფონდის საიტზე 

კატეგორია:ვაიმარის რესპუბლიკა
კატეგორია:გერმანიის კანცლერები
კატეგორია:გერმანიის რაიხსკანცლერები
კატეგორია:გერმანიის საგარეო საქმეთა მინისტრები
კატეგორია:დაბადებული  18 მაისი
კატეგორია:დაბადებული 1876
კატეგორია:გარდაცვლილი 20 მარტი
კატეგორია:გარდაცვლილი 1931
კატეგორია:რაიხსტაგის დეპუტატები (გერმანიის იმპერია)
კატეგორია:რაიხსტაგის დეპუტატები (ვაიმარის რესპუბლიკა)
კატეგორია:ბერლინში გარდაცვლილები
ალფონსო VI (კასტილია)

[thumb|ალფონსო VI [XII საუკუნე|XII საუკუნის ფრესკა სანტიაგო დე კომპოსტელას საკათედრო ტაძარში]]
**ალფონსო VI** (ესპ. Alfonso VI) (1040 - 1 ივლისი 1109) — კასტილიის მეფე 1072-1109 წლებში. ფერდინანდ I-სა და სტანცია ლეონელის ვაჟი. იქორწინა აგნესა აკვიტანელზე, აკვიტანიის ჰერცოგ ვილჰელმ VI-ის ასულზე, 1081 წელს კონსტანცია ბურგუნდიელზე, ბურგუნდიუს ჰერცოგ რობერ I-ის ასულზე, რომელიც გარდაიცვალა 1092 წელს, და ზაიდაზე, სევილიის ემირის ასულზე.

მამის გარდაცვალების შემდეგ, ალფონსომ მემკვიდრეობით მიიღო ლეონი და ასტურია. 1067 წელს დაიწყო ომი მასსა და მის უფროს ძმას სანჩო II-ს შორის; ამ უკანასკნელმა იგი ორჯერ დაამარცხა ლიანტანდეს ბრძოლაში და გალპეხარის ბრძოლაში. მეორე ბრძოლის შედეგად ალფონსო ტყვედ ჩავარდა და ძმამ იგი ერთ-ერთ ციხესიმაგრეში ჩაკეტა. ალფონსომ გაქცევა მოახერხა და თავი ტოლედოს ემირს შეაფარა. 1072 წელს სანჩოს გარდაცვალების შემდეგ, ალფონსომ ჩუმად დატოვა ტოლედო და გამოცხადდა კასტილიის მეფედ. უმცროსი ძმა, გარსია, რომელიც გალისიის მეფე იყო, მოტყუებით შეიპყრო და მის სიკვდილამდე დამწყვრეული ჰყავდა. ამრიგად ალფონსომ ხელში ჩაიგდო მამის მთელი სამეფო: კასტილია, ლეონი და გალისია.

ალფონსომ ისარგებლა იმით, რომ სევილიის ემირი ალ-მუტამიდი გარსიას ეხმარებოდა და ომი გამოუცხადა მას. ემირმა ქრისტიანთა შემოსევა თავიდან დიდი ხარკის გადახდით აიცილა. 1082 წელს ალფონსომ მუსულმანებს ბრალი დასდო ხარკის დაგვიანებაში და ალყა შემოარტყა სევილიას, რომელიც 3 დღე გაგრძელდა. ცოტა ხნის შემდეგ ტოლედოელებმა ქალაქიდან გააგდეს ემირი ალ-კადირი. 1084 წელს ალფონსომ მას დაუბრუნა ტოლედო, რის სანაცვლოდაც გაუზარდა ხარკი და რამდენიმე ციხესიმაგრე მოსთხოვა. შემდეგ წელს ალფონსო დიდძალი ლაშქრით ტოლედოს მიადგა. ხანმოკლე ალყის შემდეგ აკ-კადირი დანებდა. 1085 წლის 25 მარტს ალფონსო საზეიმოდ შევიდა ვესტგუთების ძველ დედაქალაქში.

ალფონსოს წარმატებებით შეშინებულმა ემირებმა დახმარება სთხოვეს აფრიკელი ალმორავიდების მეთაურს იუსუფს. 1086 წლის ოქტომბერში, სილაკის ბრძოლაში, მან სასტიკად დაამარცხა ალფონსო. ქრისტიანებს ძალიან დიდი დანაკარგები ჰქონდათ. 1090 წელს ალმორავიდებმა კასტილიელები აიძულეს დაეტოვებინათ ტოლედო. 1108 წელს იუსუფის ვაჟმა ალიმ დაამარცხა კასტილიელები უკლესის ბრძოლაში. ამ ბრძოლაში დაიღუპა სანჩო, ალფონსოს ერთადერთი ვაჟი. ამ ტრაგედიამ ისე იმოქმედა მეფეზე, რომ იგი ავად გახდა და მალე გარდაიცვალა.

## ლიტერატურა 
* IX Centenary of Leon-Castilla's King Alfonso VI (1109–2009)
* Alfonso VI on a Manuscript: .
* Рыжов, K. (1999). *Энциклопедия - Все монархи мира - Западная Европа*. Вече, Москва. ISBN 5-7838-0374-X

კატეგორია:ლეონის მეფეები
კატეგორია:კასტილიის მეფეები
კატეგორია:გალისიის მეფეები
კატეგორია:დაბადებული 1040
კატეგორია:გარდაცვლილი 1109
ალფონსო IX (ლეონი)

**ალფონსო IX** (; დ. 15 აგვისტო, 1171, სამორა — გ. 23 სექტემბერი, 1230, სარია) — ლეონის მეფე, კასტილიის მეფეების გვარიდან, ზეობდა 1188–1230 წლებში. ფერდინანდ II-ისა და ურაკა პორტუგალიელის ვაჟი. იქორწინა 1190 წელს ტერეზიაზე, პორტუგალიის მეფის სანჩო I-ის ასულზე და 1198 წელს ბერენგალაზე, კასტილიის მეფის ალფონსო VIII-ის ასულზე.

## ლიტერატურა 
* Рыжов, K. (1999). *Энциклопедия - Все монархи мира - Западная Европа*. Вече, Москва. ISBN 5-7838-0374-X

კატეგორია:ლეონის მეფეები
კატეგორია:გალისიის მეფეები
კატეგორია:დაბადებული 15 აგვისტო
კატეგორია:დაბადებული 1171
კატეგორია:გარდაცვლილი 23 სექტემბერი
კატეგორია:გარდაცვლილი 1230
ალფონსო VII (კასტილია)

thumb|ალფონსო VII
**ალფონსო VII** (; დ. 1 მარტი, 1105 — გ. 21 აგვისტო, 1157) — კასტილიის მეფე 1127–1157 წლებში. გალისიის მეფე 1112 წლიდან. დედოფალ ურაკასა და რაიმონდ ბურგუნდიელის ვაჟი. იქორწინა 1128 წელს ბერენჟერაზე, რაიმონდ ბერენდარია III ბარსელონის გრაფის ასულზე და 1152 რაშილდაზე, პოლონეთის მეფე ვლადისლავის ასულზე.

მამის გარდაცვალების შემდეგ ალფონსომ მხოლოდ გალისია მიიღო. მაგრამ დედასთან და მამინაცვალთან, ალფონსო I არაგონელთან, ცხარე ომის შედეგად იგი გახდა კასტილიის მეფეც. იგი ენერგიული, გონიერი და სამართლიანი მმართველი იყო, კარგი მეომარი და ეკლესიის მფარველი. შემდეგ წლებში, განსაკუთრებით ალფონსო არაგონელის გარდაცვალების შემდეგ, მისი ძალაუფლება სულ იზრდებოდა. იგი პირველი ესპანელი მეფე იყო, ვინც ანდალუსიაში იბრძოდა. 1144 წელს კასტილიელებმა კორდობა აიღეს. 1147 წელს ხანგრძლივი ალყის შედეგად დაეცა ალმერია, მაგრამ შემდგომ წლებში ქრისტიანთა შეტევები გაჩერებულ იქნა. XII საუკუნის შუა წლებში ნახევარკუნძულზე მუსულმანური სამფლობელოები დაიპყრეს მეომარმა მავრებმა ალმოგადებმა. ისლამის ამ მცველებმა დაიწყეს საღვთო ომი და მთელ რიგ ბრძოლებში სასტიკად დაამარცხეს კასტილიელები. ალფონსო ცოცხალი იყო, როდესაც მავრებმა აიღეს ალმერია, და მან ვერაფერი იღონა ქალაქის გასათავისუფლებლად. ალფონსოს ანდერძმა კიდევ უფრო დაასუსტა ქრისტიანები. სიკვდილის წინ მან შვილებს გაუყო სამეფო, კასტილია სანჩო III-ს მისცა, ხოლო ლეონის სამეფო ფერნანდო II-ს.

## ლიტერატურა 
*Arnaldo, Bishop of Astorga, wrote an account of Alfonso VII's life and reign known as the *Chronica Adefonsi Imperatoris*.
* Рыжов, K. (1999). *Энциклопедия - Все монархи мира - Западная Европа*. Вече, Москва. ISBN 5-7838-0374-X

კატეგორია:ლეონის მეფეები
კატეგორია:კასტილიის მეფეები
კატეგორია:გალისიის მეფეები
კატეგორია:დაბადებული 1 მარტი
კატეგორია:დაბადებული 1105
კატეგორია:გარდაცვლილი 21 აგვისტო
კატეგორია:გარდაცვლილი 1157
სიბრტყე

**სიბრტყე** არის ორ-განზომილებიანი უსასრულო ზედაპირი. 

|}
სიბრტყის გარეთ მდებარე წერტილზე შეიძლება მოცემული სიბრტყის გავლება და მასთან ხოლოდ ერთის

|}

კატეგორია:მათემატიკა
ანტუან დე ბურბონი

**ანტუან დე ბურბონი** () (დ. 22 აპრილი, 1518 — გ. 17 ნოემბერი, 1562) — ჰერცოგი დე ბურბონი და დე ვანდომი. ნავარის დედოფლის ჟანა დ'ალბრეს მეუღლე. ბურბონების გვარის პირველი მეფის ანრი IV-ის მამა.

კატეგორია:დაბადებული 22 აპრილი
კატეგორია:დაბადებული 1518
კატეგორია:გარდაცვლილი 17 ნოემბერი
კატეგორია:გარდაცვლილი 1562
კონსტანტინ ფერენბახი

**კონსტანტინ ფერენბახი** (; დ. 11 იანვარი, 1852 — გ. 26 მარტი, 1926) — გერმანელი პოლიტიკოსი. გერმანიის რაიხსკანცლერი 1920-1921 წლებში ვაიმარის რესპუბლიკის დროს.

## რესურსები ინტერნეტში
* ენციკლოპედია „ბრიტანიკა“

კატეგორია:ვაიმარის რესპუბლიკა
კატეგორია:გერმანიის კანცლერები
კატეგორია:გერმანიის რაიხსკანცლერები
კატეგორია:გერმანელი პოლიტიკოსები
კატეგორია:დაბადებული  11 იანვარი
კატეგორია:დაბადებული 1852
კატეგორია:გარდაცვლილი 26 მარტი
კატეგორია:გარდაცვლილი 1926
ფრანკ ულრიხი

**ფრანკ ულრიხი** (გერმ. Frank Ullrich) (დ. 24 იანვარი, 1958 ტრუსეტალში გერმანიის დემოკრატიული რესპუბლიკა) — 1980 წლის ოლიმპიური ჩემპიონი. ასევე ოლიმპიადებზე მოპოვებული აქვს ორი ვერცხლისა და ერთი ბრინჯაოს მედალი. მსოფლიო თასის 4 გზის გამარჯვებული. ამჟამად არის გერმანიის ნაკრების მთავარი მწვრთნელი ბიატლონში.

კატეგორია:ბიატლონი
კატეგორია:დაბადებული 1958
კატეგორია:გერმანელი ბიატლონისტები
კატეგორია:დაბადებული 24 იანვარი
კატეგორია:ბუნდესტაგის წევრები (2021-2025)
კატეგორია:ცოცხალი ადამიანები
განტოლება

**განტოლება**, არგუმენტთა იმ მნიშვნელობების მოძებნის ამოცანის ანალიზური ჩაწერა, რომლითათვისაც ორი მოცემული ფუნქციის მნიშვნელოვანი ტოლია. არგუმენტებს, რომლებზედაც დამოკიდებულია ეს ფუნქციები, ეწოდება უცნობები, ხოლო უცნობების მნიშვნელობებს, რომელთათვისაც ფუნქციების მნიშვნელოვანი ტოლია — ამონახსნები (ფესვები); უცნობების ამ მნიშვნელობების შესახებ ამბობენ, რომ ისინი მოცემულ განტოლებას აკმაყოფილებენ. მაგ. 3x-6=0 ერთუცნობიანი განტოლებაა, X=2 — მისი ფესვი. x2+y2=25 ორუცნობიანი განტოლებაა, X=3, Y=4 კი მისი ერთ-ერთი ამონახსნი. მოცემული განტოლების ამონახსნთა ერთობლიობა დამოკიდებულია უცნობებისათვის დასაშვებ მნიშვნელობათა M არეზე. შეიძლება განტოლებას არ ჰქონდეს ამონახსნები M-ში, ასეთ შემთხვევაში მას M-ში ამოუხსნადი ეწოდება. თუ განტოლება ამოხსნადია, მას შეიძლება ჰქონდეს ერთი ან რამდენიმე, ანდა უსასრულოდ მრავალი ამონახსნიც კი. მაგ. x4-4=0 განტოლება ამოუხსნადია რაციონალურ რიცხვთა არეში, მაგრამ მას აქვს ორი ამონახსნი X_1=\sqrt{2} და X_2=\sqrt{2} ნამდვილ რიცხვთა არეში და ოთხი ამონახსნი X_1=\sqrt{2}, X_2=\sqrt{2}, X_3=i\sqrt{2}, X_4=i\sqrt{2} კომპლექსურ რიცხვთა არეში. \sin X=0 განტოლებას აქვს უსასრულოდ მრავალი ამონახსნი x=κπ (κ=0,±1,±2,...) ნამდვილ რიცხვთა არეში.

ერთობლიობას განტოლებისა, რომელთათვისაც მოსაძებნია უცნობების მნიშვნელობები, რომლებიც ერთდროულად დააკმაყოფილებენ ყველა ამ განტოლებას, განტოლებათა სისტემა ეწოდება; ხოლო უცნობების მნიშვნელობებს, რომლებიც ერთდროულად დააკმაყოფილებენ სისტემის ყველა განტოლებას — სისტემის ამონახსნები. მაგ., X+2Y=5, 2X+Y-Z=1 არის სამუცნობიანი ორი განტოლების სისტემა; ამ სისტემის ერთ-ერთი ამონახსნია X=1, Y=2, Z=3. განტოლებათა ორ სისტემას (ან ორ განტოლებას) ტოლფასი ეწოდება. თუ ერთი სისტემის (ერთი განტილების) ყოველი ამონახსნი წარმოადგენს მეორე სისტემის (მეორე განტოლების) ამონახსნს და პირუკუ. ამასთანავე ორივე სისტემა (ორივე განტოლება) ერთსა და იმავე არეში განიხილება. განტოლების ამონახსნთა მოსაძებნად ხშირად გვიხდება მოცემული განტოლების შეცვლა ტოლფასით, ზოგჯერ კი — მოცემული განტოლების შეცვლა განტოლებით, რომლის ამონახსნთა ერთობლიობა უფრო ფართოა, ვიდრე მოცემულისა. უკანასკნელ შემთხვევაში ახალი განტოლების ამონახსნებს, რომლებიც არ აკმაყოფილებენ მოცემულ განტოლებას, გარეშე ამონახსნები ეწოდება. მაგ., \sqrt{X-3=-2} განტოლების კვადრატში აყვანით, ვღებულობთ X-3=4 ფანტოლებას, რომლის  X=7 ფესვი გარეშეა გამოსავალი განტილებისთვის. ამიტომ თუ განტოლების ამოხსნის დროს ვასრულებთ ისეთ ოპერაციებს, რომლებმაც შეიძლება მიგვიყანოს გარეშე ამონახსნებამდე, აუცილებელია გარდაქმნილი განტოლების მიღებული ამონახსნების შემოწმება მათი ჩასმით გამოსავალ განტოლებაში.

კატეგორია:მათემატიკა
უილიამ პენი

thumb|უილიამ პენი
**უილიამ პენი** (William Penn; დ. 14 ოქტომბერი, 1644 — გ. 30 ივლისი, 1718) — ამერიკაში ინგლისის კოლონიების ადრეული ისტორიის წამყვანი ფიგურა, აშშ-ის სახელმწიფოსა და მისი პირველი დედაქალაქი ფილადელფიის დაარსების ერთ-ერთი მამამთავარი. ის ცნობილი იყო, როგორც დემოკრატიისა და რწმენის თავისუფლების ადრეული ჩემპიონი და განთქმული ლენაპეს ინდიელებთან მის მიერ დადებული ზავით.

მის წერილებში მან ბევრად გაუსწრო საკუთარი დროს და მოუწოდა ყველა ინგლისურ კოლონიას გაერთიანებულიყვნენ ქვეყანაში, რომელიც შემდეგ ამერიკის შეერთებული შტატები გახდა. დემოკრატიული პრინციპები, რომელიც მან პენსილვანიის მთავრობის ჩარჩო-დოკუმენტში ჩამოაყალიბა, შთაგონება გახდა აშშ-ის კონსტიტუციისთვის.

## რესურსები ინტერნეტში
* Lesson Plan: William Penn's Peaceable Kingdom 
* William Penn Appleton and Klos Biography
* The Life of William Penn by M. L. Weems, 1829. Full-text free to read and search version of Tim Unterreiner biography from 1829 original published in Philadelphia.
* William Penn, Visionary Proprietor  by Tuomi J. Forrest, at the University of Virginia
* ''William Penn, America's First Great Champion for Liberty and Peace'' by Jim Powell

კატეგორია:ამერიკელი საზოგადო მოღვაწეები
კატეგორია:ამერიკელი კოლონიზატორები
კატეგორია:ქუოკერები
კატეგორია:დაბადებული  14 ოქტომბერი
კატეგორია:დაბადებული 1644
კატეგორია:გარდაცვლილი 30 ივლისი
კატეგორია:გარდაცვლილი 1718
კატეგორია:ლონდონში დაბადებულები
აშშ-ის ვიცე-პრეზიდენტი

thumb|ჯეი დი ვანსი
thumb|აშშ-ის ვიცე-პრეზიდენტის დროშა
**აშშ-ის ვიცე-პრეზიდენტი** () — მნიშვნელობით მეორე პირი აშშ-ის აღმასრულებელ ხელისუფლებაში, ხდება აშშ-ის პრეზიდენტი იმ შემთხვევაში თუ პრეზიდენტი ქმედუუნაროა, გარდაიცვლება ან გადადგება. ქვეყნის კონსტიტუციით ვიცე-პრეზიდენტი სენატის პრეზიდენტია, თუმცა მას ხმის მიცემის უფლება მხოლოდ ხმების შუაზე გაყოფის შემთხვევაში აქვს. აირჩევა აშშ-ის პრეზიდენტთან ერთად 4 წლის ვადით. პრეზიდენტისგან განსხვავებით ვიცე-პრეზიდენტისთვის პოსტზე ყოფნის ვადები შეზღუდული არ არის. 

2025 წლიდან ვიცე-პრეზიდენტი არის ჯეი დი ვანსი.

## იხილეთ აგრეთვე
* აშშ-ის ვიცე-პრეზიდენტების სია

## რესურსები ინტერნეტში 
* **ოფიციალური საიტი **
ივანე ფუტურიძე

**ივანე სამსონის ძე ფუტურიძე** (დ. 4 ივლისი, 1906, სოფ. მუხიანი, ახლანდელი წყალტუბოს მუნიციპალიტეტი) — ქართველი საბჭოთა აგრონომ-სუბტროპიკოსი. საქართველოს სსრ. დამსახურებული აგრონომი. სკკპ წევრი 1939 წლიდან. ჩაის ფოთლის უხვი მოსავლის მიღებისათვის 1950 წელს მიენიჭა სოციალისტური შრომის გმირის წოდება. დაჯილდოებულია 3 ლენინის ორდენით, 2 შრომის წითელი დროშის ორდენითა და მედლებით.

## ლიტერატურა
## რესურსები ინტერნეტში
კატეგორია:დაბადებული 4 ივლისი
კატეგორია:დაბადებული 1906
კატეგორია:წყალტუბოს მუნიციპალიტეტში დაბადებულები
კატეგორია:ქართველი აგრონომები
ტაქსი (ალბომი)

***ტაქსი*** — ჯგუფ ტაქსის სტუდიური ალბომი, რომელიც გამოვიდა 1988 წელს.

## სიმღერების სია
#შენ გავხარ ნიანგს
#ჩემი სახლი ჯოჯოხეთს ჰგავს
#მოდიხარ ჩემთან
#მე მივდივარ
#შენთან ერთად ჯდომა სკამზე
#ზიზღს
#ის ითხოვს ოპიუმს
#ელექტროსკამზე

## პერსონალი 
*დადა დადიანი – ვოკალი, ბას გიტარა;
*კახა კიკაბიძე – გიტარა;
*ირაკლი ჩარკვიანი – კლავიშები;
*ბიჭიკო ოსიპოვი – დასარტყმელი საკრავები.

## რესურსები ინტერნეტში
*რევიუ #5: ტაქსი – ტაქსი (1988)

კატეგორია:1988 წლის ალბომები
Live in Kutaisi

***Live in Kutaisi*** — ჯგუფ ტაქსის საკონცერტო ალბომი, რომელიც გამოვიდა 1992 წელს.

კონცერტი ჩაწერილი იქნა 1992 წლის 12 ივლისს, ქ. ქუთაისში, ლ.მესხიშვილის სახელობის თეატრში ჩატარებული კონცერტის დროს. ეს კონცერტი მოეწყო აქციის როკი ფონოგრამისა და შიდსის წინააღმდეგ ფარგლებში.

კონცერტი გაიხსნა სიმღერებით ზამთარი და პროსტიტუცია, შემდეგ კი შესრულდა სიმღერები 1988 წლის სტუდიური ალბომიდან *ტაქსი* - ელექტროსკამზე და ეს მიწა (მოდიხარ ჩემთან). კონცერტის დასასრულს კახა კიკაბიძემ შეასრულა ახალი სიმღერა თბილისური ბლუზი.

## სიმღერების სია
# „ზამთარი“
# „პროსტიტუცია“
# „ელექტროსკამზე“
# „ეს მიწა“
# „თბილისური ბლიუზი“ (კახა კიკაბიძე)

## პერსონალი 
* დადა დადიანი – ვოკალი, ბას გიტარა;
* კახა კიკაბიძე – გიტარა;
* ირაკლი ჩარკვიანი – კლავიშები;
* ბიჭიკო ოსიპოვი – დასარტყმელი საკრავები.

კატეგორია:1992 წლის საკონცერტო ალბომები
კატეგორია:ირაკლი ჩარკვიანის ალბომები
გერმანული ჯვარი (ორდენი)

thumb|ოქროს „გერმანული ჯვარი“
**„გერმანული ჯვარი“** () — მეორე მსოფლიო ომის დროინდელი გერმანული სამხედრო ჯილდო. ოფიციალურად „ომის ორდენი“ (გერმ.: *Kriegsorden*). არსებობდა ორდენის 2 სახეობა: ვერცხლის და ოქროსი. იგი დაარსებულ იქნა 1941 წლის 28 სექტემბერს. 1944 წელს დამზადებულ იქნა ორდენის კიდევ ერთი სახეობა — „გერმანული ჯვარი“ ბრილიანტებით, თუმცა ეს უკანასკნელი ოფიციალურად არ დაკანონებულა და ამ ორდენით არც არავინ დაუჯილდოებით.

## ფორმა 
„გერმანული ჯვარი“ წარმოადგენს რვაქიმიან ვერცხლის ვარსკვლავს. მასზე გამოსახულია ვერცხლის ან ოქროს სტილიზირებული დაფნის გვირგვინი, რომელზეც ამოგრავირებულია ორდენის დაარსების წელი. დაფნის გვირგვინში მოთავსებული იყო სვასტიკა.

## დაჯილდოება 
„გერმანული ჯვრის“ ორდენის დაარსება გამოიწვია იმ გარემოებამ, რომ მეორე მსოფლიო ომის დროს ვერმახტის ბევრი მებრძოლი დაჯილდოებულ იქნა I და II ხარისხის რკინის ჯვრით, რომლებიც შემდგომში „რკინის ჯვრის რაინდის ორდენით“ დაჯილდოების პირობებს ვერ აკმაყოფილებდნენ.

იმისათვის, რომ ეს მებრძოლები გამოჩენილი მამაცობისათვის მომავალშიც დაეჯილდოებინათ დაარსდა „გერმანული ჯვარი“. მიუხედავად იმისა, რომ „გერმანული ჯვარი“ ოფიციალურად „რკინი ჯვრის“ ხარისხს არ წარმოადგენდა, დაჯილდოებისათვის მებრძოლს უკვე მოპოვებული უნდა ჰქონოდა I და II ხარისხის „რკინის ჯვარი“. ამის შემდეგ „მრავალჯერ ჩადენილი განსაკუთრებული მამაცობისათვის ან მრავალჯერ წარმატებული მეთაურობისათვის“ ვერმახტის მებრძოლები ჯილდოვდებოდნენ :გერმანული ჯვრით“.

„გერმანული ჯვარი“ შეიძლება მივიჩნიოთ „ჰოენჰოლერნთა სამეფო ოჯახის ორდენის რაინდის ჯვრის“ შემცვლელად რომელიც პირველი მსოფლიო ომის დროს „რკინის ჯვრისა“ და „პურ ლე მერიტის“ შორის შუალედურ ორდენად ითვლებოდა. 

ოქროს „გერმანული ჯვარი“ დაახ. 38 000-ჯერ გაიცა, ხოლო ვერცხლისა დაახ. 2000-ჯერ.

## ტარების ფორმა 
„გერმანულ ჯვარს“ განსხვავებით სხვა ორდენებისაგან ატარებდნენ მარჯვენა მკერდზე. იმისათვის რომ ორდენს მებრძოლებისათვის (ტანკისტები, მფრინავები) ხელი არ შეეშალა ბრძოლაში დამზადებულ იქნა მისი სტიკერული ვარიანრიც.

thumb|გერმანული ჯვრის სტიკერული ვარიანტი

### 1945 წლის შემდეგ 
გერმანიაში 1957 წლის „კანონით ტიტულების, ორდენებისა და საპატიო ნიშნების შესახებ“ ორდენების ტარება ნაცისტური სიმბოლიკით აკრძალულია. აკრძალული მათი დამზადება, შეთავაზება, გაყიდვა და ზოგადად საზოგადოებაში გამოტანა. 

აქედან გამომდინარე „გერმანული ორდენის“ ტარება მხოლოს სვასტიკის გარეშეა ნებადართული. ვერცხლის ორდენზე სვასტიკის ნაცვლად ჩასმულ იქნა საბრძოლო დამსახურების ჯვარი ხმლებით, ოქროს ორდენზე კი რკინის ჯვარი.

## ლიტერატურა 
* K.-G. Klietmann (2004): *Auszeichnungen des Deutschen Reiches 1936–1945.* 11. A., Stuttgart, 47-51, ISBN 3-87943-689-4
* Klaus D. Patzwall: *Das Deutsche Kreuz*. Norderstedt, Band 1, ISBN 3-931533-46-8; Band 2, ISBN 3-931533-45-X

კატეგორია:გერმანიის ორდენები
კატეგორია:ჯილდოები ანბანის მიხედვით
სს-ის სატანკო დივიზია „ვიკინგი“

right|thumb|“სს“-ის მე-5 სატანკო დივიზიის ემბლემა
**„სს“-ის მე-5 სატანკო დივიზია „ვიკინგი“** () დაარსებულ იქნა 1940 წლის 20 ნოემბერს, როგორც „ვაფენ-სს“-ის დივიზია „ვიკინგი“. იგი ნაწილობრივ შედგებოდა მოხალისეებისაგან ნიდერლანდებიდან, ბელგიიდან და სკანდინავიის ქვეყნებიდან.

## დივიზიის ისტორია 
თავდაპირველად ამ დივიზიის სახელად „გერმანია“ იყო შერჩეული, მაგრამ საბოლოოდ „ვიკინგზე“ შეჩერდნენ. დივიზიის პირველი მეთური იყო „სს“-ის ობერგრუპენფიურერი ფელიქს შტაინერი. 1933 წლამდე შტაინერი რაიხსვერის მაიორი იყო და ერთ-ერთი იმ ოფიცერთაგანი, რომლებიც ძველი არმიული ყაიდით იყვნენ აღზრდილნი. „ვიკინგი“ სატანკო დივიზია იყო, თუმც მასში გაცილებით მეტი ტანკი იყო ვიდრე ჰეერის ნებისმიერ ჩვეულებრივ სატანკო დივიზიაში.

## შემადგენლობა 
„ვიკინგი“ „სს“-ის პირველი დივიზია იყო რომლის შეამდგენლობაშიც უცხოელი მოხალისეები ირიცხებოდნენ. თუმცა ამ მოხალისეთა რიცხვი საკმაოდ ცოტა იყო და ამ მიზეზის გამო დივიზიის შემადგენლობა ყოველთვის ივსებოდა ეთნიკური გერმანელებით.

## სამხედრო დანაშაული 
1941 წელს დივიზიის მებრძოლებმა 600 ებრაელი დახვრიტეს გალიციაში, ხოლო 1945 წლის გაზაფხულზე საკონცენტრაციო ბანაკ მაუტჰაუზენის ებრაელ ტყვეთა ტრანსპორტირებისას მათ უამრავი დასუსტებული ტყვე მოკლეს.

კატეგორია:ვაფენ-სს
The Album Recorded Live at Various Venues Through Out Tbilisi, Moscow and Eastern Europe

***The Album Recorded Live at Various Venues Through Out Tbilisi, Moscow and Eastern Europe***  — ჯგუფის Children's Medicine (საბავშვო მედიცინა) საკონცერტო ალბომი, რომელიც გამოვიდა 1992 წელს. იგი ჩაწერილია სხვადასხვა ქალაქში - თბილისში, მოსკოვში და აღმოსავლეთ ევროპაში.

## სიმღერების სია
# Aliza Just Waits
# Alone In The Movie
# Around Your House
# How Can I Suffer
# I Need More
# I Need Your Love
# I Think It Goes Down
# I'm In The Dance
# Shedikhar Tkheshi
# Singing Of Chan (The God Of Caffeine and Nicotine)
# Beautifull Days Are To Come (დამატებითი სიმღერა)

## პერსონალი
*დადა დადიანი - ვოკალი, გიტარა, დასარტყმელი საკრავები, კლავიშებიანი საკრავები;
*ჯოზეფა - ბას-გიტარა, სასულე საკრავები;
*ირაკლი ჩარკვიანი - კლავიშებიანი საკრავები, ვოკალი.

## რესურსები ინტერნეტში
*რევიუ: საბავშვო მედიცინა / Children’s Medicine – Live @ Various Venues Through Out Tbilisi, Moscow & Eastern Europe (1991/92)

კატეგორია:1992 წლის საკონცერტო ალბომები
კატეგორია:ირაკლი ჩარკვიანის ალბომები
Recorded in Tbilisi during the summer of 1993 in Television Studio

***Recorded in Tbilisi during the summer of 1993 in Television Studio*** — ქართულ ჯგუფ GDEmpire-ის ალბომი. გამოვიდა 1993 წელს. ჩაიწერა 1993 წლის ზაფხულში, საქართველოს ტელევიზიის სტუდიაში.

## სიმღერების სია
# „Georgian Wrestling“
# „ჯანსულო ჰარალალო“
# „Molly Brown“
# „ოი და ჩემო დაირუჯან“
# „Suicide Girlfriend“
# „ცანგალა და გოგონა“

## 2023 წლის გამოცემა
2023 წლის 30 ივნისს ლეიბლმა Georgian Music Legacy Collection ალბომი გამოსცა გრამფირფიტაზე როგორც *Georgian Dance Empire*, ინგლისურენოვანი ანოტაციებით, ახალი რემასტერის სახით და სიმღერების შეცვლილი სიით.

### სიმღერების სია
#„Georgian Wrestling“
#„Jansulo“
#„Molly Has Questions“
#„Ou Da Chemo Dairujan“
#„Tsangala Da Gogona“
#„Georgian Wrestling (Melodia Version)“ (დამატებითი სიმღერა)

## სქოლიო
კატეგორია:1993 წლის საკონცერტო ალბომები
კატეგორია:ირაკლი ჩარკვიანის ალბომები
კატეგორია:2023 წლის ალბომები
პერიმეტრი

**პერიმეტრი** (ძვ. ბერძ.: περιμετρέο, ვზომავ გარშემოწერილობას) — გეომეტრიაში მრავალკუთხედის გვერდების სიგრძეთა ჯამი. პერიმეტრი აღინიშნება P \, ასოთი. წრეწირის პერიმეტრს **წრეწირის სიგრძე** ეწოდება და l \, ასოთი აღინიშნება.

## პერიმეტრი სხვადასხვა ფიგურებში 
* კვადრატი, რომბი - P \, = \, 4a
* პარალელოგრამი - P \, = \, 2a \, + \, 2b \,
* წრეწირი - 
  l = 2  \pi\ r

## ლიტერატურა 
* Lennart Berggren, Jonathan M. Borwein, Peter B. Borwein, Pi, a source book, Springer, 2004, გვ. 797, ISBN 0-387-20571-3
* Eleanor Robson, Mathematics in Ancient Iraq: a Social History, Princeton University Press, 2008, გვ.442, ISBN 9780691091822

კატეგორია:გეომეტრია
კატეგორია:სიგრძე
სავსე

***სავსე*** — ირაკლი ჩარკვიანის სტუდიური ალბომი, რომელიც გამოვიდა 2004 წელს. ეს არის მუსიკოსის სიცოცხლეში გამოცემული უკანასკნელი ალბომი.

## სიმღერების სია
#დრო
#რბოლა
#ნაიარევს
#ნანასი
#მანგო
#მაილს
#ზანგო
#ქაჯებს
#კავშირი
#გელოდები (ავტორი - ქეთათო)
#ვიცი, რომ
#წელს
#აქ ხარ
#სავსე

## რესურსები ინტერნეტში
*ლაშა გაბუნიას რეცენზია ალბომზე „სავსე“
*ალბომი YouTube-ზე (ოფიციალური არხი)

კატეგორია:2004 წლის ალბომები
კატეგორია:ირაკლი ჩარკვიანის ალბომები
ინდულგენცია

ინდულგენცია|მინიატიურა
**ინდულგენცია** — რომის პაპის მიერ ცოდვების მისატევებლად გაცემული სიგელი. ინდულგენციებით ვაჭრობა გავრცელებული იყო ძირითადად გერმანიაში, XV-XVI საუკუნეებში. გერმანული კათოლიკური ეკლესია ირწმუნებოდა, რომ ვინც ინდულგენციას შეიძენდა, გათავისუფლდებოდა როგორც წარსულში, ასევე მომავალში ჩადენილი ცოდვებისაგან. გარდაცვალების შემდეგ კი ღმერთი მას ცოდვებისათვის პასუხს აღარ მოსთხოვდა. ბერები ამტკიცებდნენ, რომ ინდულგენციის შესყიდვით შეიძლებოდა გარდაცვლილი ახლობელის დახსნა ჯოჯოხეთიდან. 

## ლიტერატურა 
* Gustav Adolf Benrath: Ablaß. წიგნში: Theologische Realenzyklopädie (TRE). ტომი 1, de Gruyter, ბერლინი/ნიუ-იორკი 1977, ISBN 3-11-006944-X, გვ. 347–364.

## რესურსები ინტერნეტში 
* რა არის ინდულგენცია? 

კატეგორია:კათოლიკური ეკლესიის ისტორია
კატეგორია:ქრისტიანობა შუა საუკუნეებში
ლილიბეუმი

**ლილიბეუმი** (ლათ. Lilibaeum) – ანტიკური ქალაქი სიცილიაში. პირველი პუნიკური ომის დროს კართაგენელთა ერთ-ერთი ბაზა. ძვ. წ. 250 წელს აქ გაიმართა ლილიბეუმის ბრძოლა.

კატეგორია:ფინიკიის ქალაქები
კატეგორია:კართაგენის ქალაქები
სტენდალი

**სტენდალი** (), ნამდვილი სახელი: *ანრი მარი ბეილი* (; დ. 23 იანვარი, 1783, გრენობლი – გ. 23 მარტი, 1842, პარიზი) — ფრანგი მწერალი.

სწავლობდა იზერის ცენტრალურ სკოლაში, 1799 წელს პარიზში გაემგზავრა და სამხედრო სამინისტროში დაიწყო მუშაობა. მონაწილეობდა ნაპოლეონის ლაშქრობებში. 1830 წელს დაინიშნა საფრანგეთის კონსულად ტრიესტში, 1831 წელს - ჩივიტაველაში, სადაც 10 წელი დაჰყო.

სიცოცხლეში აღიარება არ მოუპოვებია. მისი ადრინდელი ნაწარმოებები „აზრები. ახალი ფილოსოფია“, კომედიები: „ორი კაცი“, „ლიტელიე“, „წერილები პოლინისადმი“ და სხვა XX საუკუნის 30-იან წლებში გამოქვეყნდა. 1817 წელს გამოქვეყნდა სამი ნაშრომი: „პაილნის, მოცარტისა და მეტასტაზიოს ცხოვრება“, „ფერწერის ისტორია იტალიაში“ და „რომი, ნეაპოლი და ფლორენცია“, „გასეირნება რომში“ (1829), „ტურისტის ჩანაწერები“ (1838), „სიყვარულის შესახებ ტრაქტატი“ (1822), მწერლის შედევრებად მიჩნეულია რომანები: „წითელი და შავი“ (1830), „პარმის სავანე“ (1839). ამ ორ მონუმენტურ რომანს წინ უძღოდა „იტალიური ქრონიკები“. სტენდალს ეკუთვნის მემუარული ჟანრის ბრწყინვალე ნიმუშები, ავტობიოგრაფიული მოთხრობები: „ეგოისტის მოგონებები“ (1833), „ანრი ბრიულარის ცხოვრება“ (1835).

## ლიტერატურა 
*Paul Hazard (1921) *Les plagiats de Stendhal*
*Randall, Marilyn (2001) *Pragmatic plagiarism: authorship, profit, and power*
*George Maurevert (1922) *Le livre des plagiats*
*Stendhal and Del Litto, Victor and Abravanel, Ernest (1986) *Oeuvres complètes: Vies de Haydn, de Mozart et de Métastase*, ტომი 41

## სქოლიო
კატეგორია:ფრანგი მწერლები
კატეგორია:დაბადებული 1783
კატეგორია:გარდაცვლილი 1842
კატეგორია:სტენდალის რომანები
კატეგორია:XIX საუკუნის ფრანგი მწერლები
კატეგორია:ფრანგი რომანისტები
კატეგორია:ფრანგი ფსიქოლოგიური ჟანრის მწერლები
კატეგორია:ფრანგი ბიოგრაფები
კატეგორია:ფსევდონიმიანი მწერლები
კატეგორია:რომანტიზმი
კატეგორია:ფრანგი მამაკაცი ესეისტები
კატეგორია:ფრანგი მამაკაცი რომანისტები
კატეგორია:XIX საუკუნის ფსევდონიმიანი მწერლები
კატეგორია:ფრანგი სათავგადასავლო მწერლები
კატეგორია:მწერლები ანბანის მიხედვით
სოციოლექტი

**სოციოლექტი** (ინგლ. sociolect, ლათ. „socio-„  -  სოციალური, „lect” - მეტყველების ნაირსახეობა ) ე.წ. ჯგუფური ენა - სოციალური დიალექტი, რომელზეც ლაპარაკობენ კონკრეტულ სოციალურ კლასში, სოციალურ ჯგუფსა  ან სუბკულტურაში.

იგი განსხვავდება გეოლექტისა და ტოპოლექტისგან, რომლებიც წარმოადგენს გარკვეულ რეგიონში ან მცირე გეოგრაფიულ ტერიოტორიაზე გავრცელებულ მეტყველებას, და იდიოლექტისგან - კონკრეტული ინდივიდისთვის დამახასიათებელი მეტყველებისგან.

ზოგჯერ დიალექტი შეიძლება იყოს სოციოლექტი: მაგალითად, იმ შემთხვევაში, როდესაც რომელიმე რაიონის დიალექტი იქცევა მთელი ქვეყნის სალიტერატურო ენად, იგი სხვა რეგიონებისთვის გარკვეული სოციალური სტატუსის მაჩვენებელი ხდება.

სოციოლექტებია: მეზღვაურთა ენა, მონადირეთა ენა, მთასვლელთა ენა, ჯარისკაცების ენა, პატიმართა ენა, კომპიუტერის ენა, სპორტული ჟარგონი, რელიგიური ან სექტების ენა და ა.შ.

კატეგორია:ენათმეცნიერება
ანტურაჟი

**ანტურაჟი** (Entourage) — ტელესტუდია HBO-ს გადაღებული ემის ჯილდოს მფლობელი სატელევიზიო სერიალი, დაწერილი დაგ ელინის მიერ, რომელიც აღწერს ა-კლასის კინოვარსკვლავი ვინსენტ ჩეიზისა და მისი კუინსელი (ნიუ-იორკი) ბავშვობის მეგობრების თავგადასავალს ჰოლივუდის, კალიფორნია, უცნობ სამყაროში. დაგ ელინი, მარკ ვალბერგი და სტივენ ლევინსონი ამ შოუს მთავარი პროდიუსერები არიან და სერიალი ეყრდნობა თვით ვალბერგის, როგორც ამომავალი კინოვარსკვლავის, ცხოვრებისეულ გამოცდილებას. სერიალის გადაღების დაწყებას (სცენარის დაწერას, მსახიობთა მოძიებასა და გადაღებებისთვის ბიუჯეტის მოზიდვას) დაგ ელინის კომენტარით ორი წელიწადი დასჭირდა.

სერიალის პირველი ეპიზოდი 2004 წლის 18 ივლისს გამოვიდა ეკრანზე. პროდიუსერებმა მას შემდეგ 4 სეზონში 54 ეპიზოდი გადაიღეს. HBO-მ განაახლა გადაღებები მეხუთე სეზონისთვის, რომლის ახალი ეპიზოდები ეკრანზე 2008 წლის ივნისში უნდა გამოსულიყო, თუმცა მწერალთა და სცენარისტთა გაფიცვის გამო, ამ სეზონის პრემიერა 2008 წლის შემოდგომისთვის გადაიდო.

## რესურსები ინტერნეტში 
* 
* 

კატეგორია:ამერიკული ტელესერიალები
კატეგორია:HBO
კატეგორია:2000-იანი წლების ტელესერიალები
კატეგორია:ტელესერიალები ანბანის მიხედვით